קידומת טלפון בישראל

קידומת טלפון היא קוד מספרי המוצמד למספר מנוי טלפון על מנת לזהותו או לשייכו לקטגוריית שירות מסוימת או אזור גאוגרפי. עד אמצע שנות ה-50 של המאה ה-20 לא היה בארץ ישראל חיוג בינעירוני ישיר, וכך גם לא היו מספרי אזורים. כדי לטלפן מירושלים לחיפה, למשל, היה צריך לחייג "אפס" ולבקש בעל פה את המרכזיה לקשר אותך למספר המבוקש. בצורה דומה היו מטלפנים לחו"ל - לא חיוג ישיר עם קידומת של מדינה, אלא על ידי חיוג למרכזיה בינלאומית ובקשה בעל פה ליצור קשר לטלפון בחו"ל. עם כניסת החיוג הבינעירוני הישיר בפברואר 1968, הונהגה בישראל חלוקה לקידומות. בתחילה הייתה חלוקה לאזורים גדולים, כגון חיפה (04), ירושלים (02), ת"א (03) אשר כללה גם את אזור השרון. כמו כן היו אזורים קטנים יותר כגון אילת, באר שבע וטבריה. עם הזמן חלו פיצולים, ונוצרו קידומות לאזור השרון: רעננה-כפר-סבא-הרצליה (052), נתניה (053), קריית שמונה, ואזורים נוספים. ב-1965, חלק ממספרי הטלפון היו של 5 ספרות וחלקם של 6 ספרות. בתקופה זו, רוב השיחות באותו אזור חיוג נחשבו שיחה מקומית, וחויבו בפעימת מונה אחת ללא הגבלה על אורך השיחה, אך היו גם שיחות שנחשבו בינעירוניות בתעריף מופחת באותו אזור חיוג. ב-1984, לאחר הקמת בזק, הוחל בתהליך הפוך של איחוד קידומות. אזור השרון אוחד תחת הקידומת 09. אזור הצפון מלבד חיפה והקריות (קידומת 04) אוחד תחת קידומת 06. אזור השפלה אוחד תחת קידומת 08, ואזור הדרום תחת קידומת 07. משנת 1995 הפכו מספרי הטלפון הנייחים בישראל לבני 7 ספרות ומספרי טלפון הניידים עברו ל-7 ספרות ב-2004. דבר זה הביא לאיחוד קידומות נוסף. וכך, בשנת 2000 אוחדה קידומת 06 לתוך קידומת 04, וקידומת 07 לתוך קידומת 08. איחוד הקידומות אפשר שימוש בקידומות שהתפנו לצרכים חדשים. כך למשל, חברת סלקום קיבלה את הקידומת 052 אשר הייתה שייכת בעבר לאזור השרון. בנוסף ב-1995 נכנסו לשימוש קידומות 056 ו-057 עבור חברות הרצות לספק שירות מענה קולי וטלמסר. רבים מהם החלו להציע שירות של שיחות ארוטיות. אחר כך נעשה ניסיון לחסום חלקית חברות אלו. בתחילת שנות ה-2000 הקידומות 056 ו-057 חדלו לשמש לשירותי מענה קולי. ב-2000 056 הייתה לקידומת נוספת עבור לקוחות פלאפון ב-2001 עברה קידומת 057 לשמש את לקוחות חברת "מירס". בדצמבר 2000 משרד התקשורת אישר ופרסם את תוכנית המספור הנוכחית, אשר גובשה על ידי חברת Telecordia technologies. התוכנית עברה עדכון בשנת 2006, ועדכון נוסף בשנת 2012. על פי תוכנית המספור העדכנית, בכוונת משרד התקשורת לעבור בעתיד למספרי טלפון בני 8 ספרות, ולאחד את אזורי החיוג הגאוגרפיים לאזור חיוג ארצי אחד (אזור חיוג 06). עד שנת 2007, חיוג מספר טלפון עם קידומת, מתוך האזור עצמו, על ידי טלפון קווי נחשב לטעות ונענה בצליל תפוס. טעות זו נחשבה לטעות החיוג הנפוצה ביותר. בבזק בדקו וגילו כי מעל מיליון חיוגי סרק מסוג זה בוצעו בשנה. בעקבות זאת, הוחלט לשנות את המערך הטכני, ולאפשר לחייג את קידומת האזור מתוך האזור עצמו, מבלי שהדבר ייחשב כשגיאה. הקידומת הבינלאומית של ישראל הוקצתה בשנת 1960 על-פי "הספר האדום" של CCITT כמספר 34 (כיום קידומת השייכת לספרד). בשנת 1964 פורסם "הספר הכחול" של CCITT, ובו לראשונה אורגנו הקידומות הבינלאומיות לפי אזורים שונים בעולם. קידומות המתחילות ב-3 (וגם ב-4) הוקצו לאירופה, ואילו ישראל קיבלה את הקידומת 972, בהיותה ממוקמת במזרח התיכון (קידומות המתחילות ב-9). בישראל קיימת אפשרות של ניידות מספרים - לקוח שמקבל מספר טלפון מספקית שירות מסוימת, יכול לעבור לספקית שירות אחרת ולהישאר עם מספר הטלפון שקיבל מהספקית הראשונה. לפיכך מספר טלפון שנויד עשוי שלא להתאים לרשימה שבהמשך. בישראל קיימים חמישה אזורי חיוג גאוגרפיים: בחיוג ממספר באזור חיוג גאוגרפי למספר באותו אזור חיוג, אין מחויבות לחייג את הקידומת; מספיק לחייג את יתרת שבע הספרות. הספרות הראשונות במספר הטלפון (לאחר קידומת אזור החיוג) משמשות לזיהוי המפעיל: לאחר תהליך שימוע, בתאריך 30 במאי 2024, משרד התקשורת פרסם את ההחלטה בשימוע לקביעת מדיניות מספור לשירותי IoT/M2M. הסיבה העיקרית לייעוד טווח מיוחד לטובת שירות זה, היא ריבוי המכשירים שמשתמשים בשירות זה, והצורך להקצות כמות מספרים גדולה לשימוש זה, שעד היום בא על חשבון המספור הרגיל. בתבנית המספור החדשה למספרי IoT יש מאה מליון מספרים, והוא מוגדר ״טווח IoT״ בשימוע משרד התקשורת שינה את תוכנית המספור הישראלית וייעד את הטווח 13XXXXXXXXX כטווח מיוחד לאספקת שירות תקשורת לטובת IoT. מספרי M2M בטווח הייעודי, לא יוכלו להוציא שיחות, אך יוכלו לקבל שיחות ולהוציא ולקבל הודעות SMS, ובשונה מטווחי M2M הישנים, ישנם הגבלות נוספות והוראות ייחודיות שביניהם החיוב לאפשר ניידות מספרים בטווח IoT, שלא היה בטווח המספור M2M הישן. משרד התקשורת נתן חצי שנה לספקים המורשים להיערך בצד הטכני לתמיכה מלאה במספר זה, הן להעברת שיחות ומסרונים, והן במערכת ניידות המספרים. על מנת לחייג מישראל למדינות אחרות יש לבצע את הפעולות הבאות: הזנת הספרות 00 או קוד מפעיל בינלאומי (כפי שמופיע בטבלה), לאחר מכן את קידומת מדינת היעד ולאחר מכן מספר טלפון מקומי במדינת היעד. בשלב כל שהוא בסביבות שנת 2023 משרד התקשורת התחיל להקצות מספרי 4 ספרות לחיוג בינלאומי, ככל הנראה, בעקבות ריבוי הספקים. לא כל הספקים שקיבלו קידומת בינלאומית 4 ספרות סיימו את ההקמה וההפעלה הטכנית של פעילות המב״ל שלהם. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. ערך מורחב – סלולרי כשר מספרים אלה מיועדים למכשירים המאושרים על ידי ועדת הרבנים לענייני תקשורת. שינויים עיקריים בין השנים 1985-1993 עם הקמת חברת בזק בשנת 1984, הועברו לאחריותה כל קווי הטלפון בארץ שנוהלו עד אז על ידי משרד התקשורת. כמו כן הועברה לידי החברה האחריות על ניהול מספרי הטלפון בארץ (אחריות שנשארה בידיה עד שנת 2000, אז חזרה לידי משרד התקשורת). עם הקמת החברה היו בארץ קידומות גאוגרפיות רבות, עם מספרים באורכים שונים (קידומת באורך 2 או 3 ספרות + מספר מנוי באורך 4 עד 6 ספרות) הרצון היה ליצור תבנית מספור אחידה שתישאר קבועה במשך מספר עשורים. לכן משנת 1984 ועד לשנת 1990 בוצעו בהדרגה שינויי מספור שמטרתם יצירת 8 אזורי חיוג באורך 2 ספרות, עם מספרי מנוי באורך 6 ספרות, דבר שבאופן תאורטי איפשר הקצאתם של 6.4 מיליון מספרי טלפון. עם זאת, אילוצים טכנולוגיים וכלכליים אילצו את החברה להתפשר על התבנית האחידה ובפועל הוקצו מספרים באורכים שונים, גם לאחר שינויי המספור של שנים אלו. שינויי שנת 1995 מעבר למספרים בני 9 ספרות ברשת בזק: במטרה להגדיל את כמות המספרים הזמינים להקצאה, וכן במטרה להגיע לתבנית מספור אחידה של 8 אזורי חיוג באורך 2 ספרות + מספר מנוי באורך 7 ספרות, היה צורך לבצע שינויי מספור נוספים. לאחר המעבר לתבנית זו, היה קיים מלאי תאורטי של 64 מיליון מספרי טלפון להקצאה ובנוסף עוד 8 מיליון מספרים נוספים בקידומת 05, בה החל השימוש לצורך הפעלת שירותים סלולריים ואחרים. שינויי שנת 1996 בוטלה הקידומת 177 של מספרי "הקו הירוק" - מספרי חינם. במקומה הוקצתה הקידומת 1-800 למספרי חינם. למעשה בוטלו כל המספרים ובמקומם הוקצו מספרים חדשים. הרקע לשינוי היה מעבר ממערך שיחות שפתוח לאזורים מסוימים לפי בחירת בעל הקו, למערך בו הקו החינמי פתוח לשיחות מכל הארץ ומכל הרשתות, ועל מנת לאפשר למפעילי טלפוניה נוספים מלבד בזק ופלאפון לספק את השירות ללקוחותיהם. כמו כן היה רצון לשייך את השירות לקידומת 800 שבכל העולם מזוהה עם שיחות חינם. (כך למשל הקידומת הבינלאומית +800 מיועדת לשירות שיחות חינם בינלאומי, בארצות הברית הקידומת +1-800 שייכת לשירות דומה, וכך בהרבה מדינות נוספות) שינויי שנת 2000 פינוי קידומות שני אזורי חיוג גאוגרפיים: לקראת כניסת מפעילי טלפוניה נוספים לשוק, ובשל הצורך להגדיל את מלאי המספרים הזמינים לשירותי סלולר, הוחלט לפנות שני אזורי חיוג מתוך השמונה שהיו קיימים ולהעבירם לשימושים כלל-ארציים. לצורך כך נבחרו אזורי החיוג 07 ו-06 בהם לא היו מספרי מנוי שזהים למספרי מנוי באזורי החיוג 08 ו-04 (בהתאמה). שינויי שנת 2004 על מנת להגדיל את מלאי המספרים הזמינים לשירותי סלולר וכן במטרה ליצור זיקה בין קידומת המנוי לבין החברה נותנת השירות (שכן באותם ימים היו תעריפים שונים לשיחה בתוך הרשת ולשיחה לרשת אחרת), הוחלט על מעבר למספרים בני 10 ספרות בכל רשתות הסלולר ופינוי קידומות. בעקבות שינויי מספור אלה גדלה כמות המספרים הזמינים להקצאה לסלולר מ-16 מיליון ל-80 מיליון, וכן פונתה הקידומת 06 לשימושים עתידיים. שינויי שנת 2015 לאחר שחברת מירס נרכשה על ידי חברת הוט, ובעקבות שינוי השם ל"הוט מובייל" ופתיחת רשת ה-GSM החדשה של החברה, ביקשו בחברה לזנוח את הקידומת 057, שזוהתה על ידי הציבור עם רשת מירס המיושנת. בחברה ביקשו ממשרד התקשורת קידומת חדשה, ואכן קיבלו את הקידומת 053. בחברת הוט מובייל קיוו להשאיר בשימוש גם את הקידומת 057 נוסף על 053, אך במשרד התקשורת סירבו לכך. בעקבות כך כל המנויים שהחזיקו בקידומת 057 (גם מנויים שניידו את מספרם לרשת אחרת) קיבלו בחודש נובמבר 2014 את הקידומת 053, במקום הקידומת 057, ובסוף חודש מאי 2015 הופסקה כליל הגישה למספרים המתחילים ב-057. הקצאות מספור זמניות בעשורים הראשון והשני של המאה ה-21, היקצה משרד התקשורת קידומות עבור חברות שביקשו לערוך ניסויים שיווקיים לקראת כניסה לשוק. חלק מהחברות אכן נכנסו לשוק וחלק לא. קידומת טלפון קידומת טלפון בינלאומית ניידות מספרים מספור שירותי טלפוניה באתר מאגרי המידע הממשלתיים אתר משרד התקשורת מיכל רז-חיימוביץ', ‏כמה עולה לחייג 1-900? "גלובס" עושה סדר במספרים המיוחדים, באתר גלובס, 20 בדצמבר 2012 - רשימת כל הקידומות, השירותים הטלפוניים ועלויותיהם עמית נאור, ברר ברר ו-זזזז: איך תושבי ארץ ישראל למדו להשתמש בטלפון אוטומטי, בבלוג "הספרנים" של הספרייה הלאומית, 4 בנובמבר 2021 ישראל 50 בעמוד על שנת 1968 ראו ברשימת מספרי טלפון מ-1965 http://genealogyindexer.org/view/1965Israel/1965Israel%20-%200196.pdf. שלומי דונר, מספרים חדשים בסלולרי: איך זה יעבוד באמת, באתר ynet, 20 באפריל 2004 שמואל דקלו, ‏עתירה לבג"ץ נגד מניעת רשיון להפעלת שירות מענה קולי 057, באתר גלובס, 21 בינואר 1998 ידיעות אחרונות, ‏"הקווים הלוהטים" עברו דרך המרכזות של חברות ציבוריות, באתר גלובס, 30 בספטמבר 1997 מאת בתיה פלדמן, ‏תחקיר מוסף "פירמה": חברת ברק מעורבת באספקת שיחות טלפון אירוטיות, באתר גלובס, 14 בדצמבר 1999 צבי לביא, ‏משרד התקשורת: "מפעילי שירותי המין עקפו את חסימת 056 דרך שירותי 057", באתר גלובס, 17 במאי 1998 מאת ורד שרון-ריבלין, ‏קידומת נוספת לפלאפון - 056, באתר גלובס, 12 ביוני 2000 מאת אפי לנדאו, ‏הקידומת החדשה של לקוחות מירס - 057, באתר גלובס, 21 בפברואר 2001 "תוכנית מספור לשירותי טלפוניה, שירותים נילווים ושירותי ערך מוסף בישראל", באתר משרד התקשורת (כולל עדכון לגרסה 3.0 מספטמבר 2012) History of Country Codes , באתר World Telephone Numbering Guide שימוע לקביעת מדיניות מספור לשירותי IoT / M2M באתר משרד התקשורת קביעת מדיניות מספור לשירותי IoT / M2M - החלטה באתר משרד התקשורת רשימת "קומות כשרות" באתר משרד התקשורת למעט שירותי חירום בבתי חולים שזמינים בקידומת ‎+972 1255-XXX. בדרך כלל לא זמין מחו"ל אזור החיוג 02 כולל את היישובים: ירושלים, בית שמש, ביתר עילית, מעלה אדומים, מבשרת ציון, גבעת זאב, אפרת, קריית ארבע, אבו גוש, בית אל, הר אדר, קריית יערים, מעלה אפרים, מוא"ז מטה בנימין (חלק), מוא"ז גוש עציון, מוא"ז הר חברון (חלק), מוא"ז מגילות ים המלח, מוא"ז מטה יהודה (חלק), מוא"ז ערבות הירדן (חלק), מוא"ז שומרון (חלק) אזור החיוג 02-2 ברשות הפלסטינית כולל את היישובים רמאללה, אל-בירה, יריחו, בית לחם, חברון וסביבתם אזור החיוג 03 כולל את היישובים: תל אביב-יפו, ראשון לציון, פתח תקווה, חולון, בני ברק, רמת גן, בת ים, גבעתיים, רמת השרון, אלעד, ראש העין, קריית אונו, אור יהודה, יהוד, גבעת שמואל, כפר קאסם, אריאל, שוהם, גני תקווה, אזור, ג'לג'וליה, אורנית, בית דגן, אלקנה, סביון, כפר ברא, מוא"ז דרום השרון (חלק), מוא"ז חבל מודיעין (חלק), מוא"ז עמק לוד (חלק), מוא"ז שומרון (חלק) אזור החיוג 04 כולל את כל: מחוז הצפון ומחוז חיפה בנוסף לאליכין, מוא"ז עמק חפר (חלק), מוא"ז ערבות הירדן (חלק), מוא"ז שומרון (חלק) אזור החיוג 2–04 ברשות הפלסטינית כולל את היישובים: ג'נין וסביבתה אזור החיוג 08 כולל את כל מחוז הדרום, את נפת רחובות (להוציא ראשון לציון), ואת נפת רמלה (להוציא מ.א שדות דן) אזור החיוג 2–08 ברשות הפלסטינית כולל את רצועת עזה אזור החיוג 09 כולל את היישובים: נתניה, כפר סבא, הרצליה, רעננה, הוד השרון, טייבה, טירה, קלנסווה, כפר יונה, קדימה-צורן, אבן יהודה, תל מונד, כוכב יאיר, אלפי מנשה, קרני שומרון, זמר, פרדסיה, קדומים, עמנואל, כפר שמריהו, מוא"ז עמק חפר (חלק), מוא"ז דרום השרון (חלק), מוא"ז חוף השרון, מוא"ז לב השרון, מוא"ז שומרון (חלק) אזור החיוג 2–09 ברשות הפלסטינית כולל את היישובים: שכם, טולכרם, קלקיליה, סלפית, טובאס וסביבתם הרשימה המדויקת של הקידומות שהוקצו לבזק באזורי החיוג הגאוגרפיים: 02-50, 02-53, 02-54, 02-56, 02-57, 02-58, 02-59, 02-62, 02-63, 02-64, 02-65, 02-66, 02-67, 02-80, 02-93, 02-94, 02-96, 02-97, 02-99 03-50, 03-51, 03-52, 03-53, 03-54, 03-55, 03-56, 03-57, 03-6, 03-7, 03-80, 03-90, 03-91, 03-92, 03-93, 03-94, 03-95, 03-96, 03-97, 03-99 04-50, 04-6, 04-77, 04-80, 04-81, 04-82, 04-83, 04-84, 04-85, 04-86, 04-87, 04-88, 04-90, 04-91, 04-95, 04-98, 04-99 08-50, 08-55, 08-61, 08-62, 08-63, 08-64, 08-65, 08-66, 08-67, 08-68, 08-69, 08-80, 08-84, 08-85, 08-86, 08-87, 08-9 09-50, 09-72, 09-74, 09-75, 09-76, 09-77, 09-78, 09-79, 09-80, 09-83, 09-86, 09-87, 09-88, 09-89, 09-95, 09-96, 09-97 לדוגמה, מספר בזכרון יעקב יהיה: הספרות 04 - אזור החיוג, לאחריהן, שלישיית הספרות - 629 או 639, ואז ספרות המנוי - xxxx. בעבר הספרות הראשונות במספר היו המזהות של מרכזת המנוי ברשת בזק; מכיוון שמספרי מרכזות היו קבועות לכל יישוב בנפרד - היו לכל יישוב מספרים משלו. מאז שחברת בזק עברה למרכזות דיגיטליות כבר אין הכרח שמספר כלשהו יהיה שייך למרכזת מסוימת, ולפיכך אין אפשרות לדעת בוודאות אם מספר כלשהו שייך ליישוב מסוים. עם זאת, חברת בזק עדיין נוהגת, נכון ל-2016, להקצות ללקוח חדש מספר עם ספרות ראשונות שהיו מזהות בעבר את המרכזת ביישוב שלו. הקידומת 057 שימשה את הוט מובייל עד סוף חודש מאי 2015. מחודש נובמבר 2014 מנויים שהחזיקו בקידומת 057 קיבלו את הקידומת 053 כאשר Y הוא 2 או 3 כאשר Y הוא 0 או 1 כאשר Y הוא 6, 7 או 8 כאשר Y הוא 0, 1 או 2 כאשר Y הוא 7, 8 או 9 כאשר Y הוא 1, 2, 3, 4, 5, 6, 7, 8 או 9 רשימת המקומות באזורי החיוג מבוססת על טבלה שמופיעה בקובץ תקנות הממשלה מס' 4975 מיום 12.10.1986